Vasvár Város Képviselő-testülete

**J e g y z ő k ö n y v**

Vasvár Város Önkormányzata Képviselő-testülete 2016. március 3-án megtartott rendkívüli üléséről.

Határozatok:

55. VASI TRIÁSZ KFT törzstőke emelésével egyetértés

56. Vasvári Városfejlesztési Nonprofit Kft alapító okiratának elfogadása

Vasvár Város Képviselő-testülete

**J e g y z ő k ö n y v**

**Készült** Vasvár Város Önkormányzata Képviselő-testülete 2016. március 3-án megtartott rendkívüli üléséről.

**Az ülés helye:** Városháza nagyterme

**Jelen voltak:** Tóth Balázs polgármester, Sejber Mihály alpolgármester, Unger József, Dr. Pataky Pál, Galambos István és Gergye Rezső képviselők (6 fő)

**Távolmaradását előre bejelentette:** Dr. Fabók Tibor képviselő

**Tanácskozási joggal jelen voltak:**

Dr. Ódor Ildikó jegyző,

**Tóth Balázs polgármester** köszöntötte a megjelenteket. Megállapította, hogy a képviselő-testület határozatképes, az ülést megnyitotta. Javasolta a meghívóban szereplő napirend megtárgyalását.

Képviselő-testület a napirenddel 6 igen szavazattal – ellenszavazat és tartózkodás nélkül - egyhangúlag egyetértett, s az alábbi sorrend szerint jóváhagyta azt:

1./ VASI TRIÁSZ KFT törzstőke emelése

Előadó: TÓTH BALÁZS polgármester

2./ Vasvári Városfejlesztési Nonprofit Kft alapító okiratának elfogadása

Előadó: TÓTH BALÁZS polgármester

**1.napirendi pont:**

**VASI TRIÁSZ KFT törzstőke emelése**

**Tóth Balázs polgármester** ismertette a VASI TRIÁSZ KFT ügyvezetőjének kérelmét. Kérdés, hozzászólás nem lévén javasolta a képviselő-testületnek, hogy a VASI TRIÁSZ KFT (9800. Vasvár, Alkotmány u.1., cg. 18-09-101545) törzstőkéjének 500.000,-Ft-ról 3.000.000,-Ft-ra való felemelésével értsen egyet. Vállalja, hogy az önkormányzatnak a VASI TRIÁSZ KFT-ben fennálló 52 %-os tulajdoni részaránya alapján törzstőke emelés címén 1.300.000,-Ft-ot legkésőbb 2017. december 31-ig befizet a társaság folyószámlájára átutalással. Javaslatát szavazásra bocsátotta.

Képviselő-testület a javaslattal 6 igen szavazattal – ellenszavazat és tartózkodás nélkül - egyhangúlag egyetértett, majd meghozta a következő határozatot:

**55/2016.(III.03.) számú képviselő-testületi határozat:**

Vasvár Város Önkormányzata Képviselő-testülete a VASI TRIÁSZ KFT (9800. Vasvár, Alkotmány u.1., cg. 18-09-101545) törzstőkéjének 500.000,-Ft-ról 3.000.000,-Ft-ra való felemelésével egyetért.

Vállalja, hogy Vasvár Város Önkormányzatának a VASI TRIÁSZ KFT-ben fennálló 52 %-os tulajdoni részaránya alapján törzstőke emelés címén 1.300.000,-Ft-ot legkésőbb 2017. december 31-ig befizet a társaság folyószámlájára átutalással.

Felelős: TÓTH BALÁZS polgármester

Határidő: 2017. december 31.

**2. napirendi pont:**

**Vasvári Városfejlesztési Nonprofit Kft alapító okiratának elfogadása**

**Tóth Balázs polgármester** kérdés, hozzászólás nem lévén szavazásra tette fel a Vasvári Városfejlesztési Nonprofit Kft alapító okiratát.

Képviselő-testület az alapító okirattal 6 igen szavazattal – ellenszavazat és tartózkodás nélkül - egyhangúlag egyetértett, majd meghozta a következő határozatot:

**56/2016.(III.03.) számú képviselő-testületi határozat:**

Vasvár Város Önkormányzata Képviselő-testülete a Vasvári Városfejlesztési Nonprofit Kft alapító okiratát e jegyzőkönyv 1. számú mellékletének megfelelő tartalommal elfogadja.

Felelős: TÓTH BALÁZS polgármester

Határidő: azonnal

**Tóth Balázs polgármester** több tárgy nem lévén az ülést berekesztettel.

K.m.e.

TÓTH BALÁZS Dr. ÓDOR ILDIKÓ

polgármester jegyző